b'\n_START_ARTICLE_\nDaric Barton\n_START_SECTION_\nLjubiteljska kariera\n_START_PARAGRAPH_\nObiskoval je srednjo \xc5\xa1olo Marina High School v mestu Huntington Beach, Kalifornija. Kljub na\xc4\x8delni zavezi k obiskovanju univerze Cal State Fullerton in igranju univerzitetnega baseballa pri tamkaj\xc5\xa1nji ekipi,ga je premamil bonus milijona ameri\xc5\xa1kih dolarjev ob sklenitvi pogodbe z ekipo St. Louis Cardinals.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nBarton je bil izbran z 28. izbiro v 1. krogu nabora lige MLB leta 2003 s strani ekipe St. Louis Cardinals. Svojo poklicno pot je pri\xc4\x8del z ekipi Johnson City Cardinals na stopnji Rookie League v letu 2003. V 54 tekmah je odbijal s povpre\xc4\x8djem 0,291 in zbral 4 doma\xc4\x8de teke. Leta 2004 je bil povi\xc5\xa1an v Peorio na stopnji Single-A. S tamkaj\xc5\xa1njo ekipo je odigral 90 tekem in odbijal 0,313 in odbil 13 doma\xc4\x8dih tekov. Imenovan je bil v postavo najbolj\xc5\xa1ih v kon\xc4\x8dnici lige Midwest League, na kateri je takrat igral. Slednjo je vodil v odstotku dose\xc5\xbeene baze in bil tretji v ligi v odbijalskim povpre\xc4\x8djem.\n_START_SECTION_\nOakland Athletics\n_START_PARAGRAPH_\n19. decembra 2004 je bil skupaj z metalcema Danom Harenom in Kikom Calerom poslan k ekipi Oakland Athletics, v St. Louis pa je v zameno od\xc5\xa1el Mark Mulder. Leta 2005 je bil na seznamu Obetavnih 100 revije Baseball America bil na 32. mestu. Po tem, ko je med spomladanskim uigravanjem moral na nujno operacijo slepi\xc4\x8da, je Barton leto za\xc4\x8del bolj po\xc4\x8dasi, a se je pobral in kon\xc4\x8dal z odbijalskim povpre\xc4\x8djem 0,317. Ve\xc4\x8dino leta je pre\xc5\xbeivel na stopnji Single-A v Stocktonu, a je nekaj \xc4\x8dasa pre\xc5\xbeivel tudi na stopnji Double-A v Midlandu. Prejel je povabilo na igranje na Tekmi nadobudne\xc5\xbeev v Pittsburghu tega leta in ga tudi z veseljem sprejel. V St. Louisu je Barton igral prete\xc5\xbeno kot lovilec, a ga je ekipa iz Oaklanda zaradi dvomov o njegovih lovilskih sposobnostih, mogo\xc4\x8dih stranskih u\xc4\x8dinkih lovljenja na mladega odbijalca in zaradi drugih mladih in obetavnih igralcev, ki jih je ekipa takrat gojila (kot recimo Kurt Suzuki in Landon Powell), premaknila na prvo bazo._NEWLINE_V letu 2006 se je ponovno pojavil na seznamu Obetavnih 100 Baseball America, tokrat kot skupno 28. in 1. v svojem klubu. Sezono je pre\xc5\xbeivel na stopnji Triple-A v Sacramentu, vendar so ga po\xc5\xa1kodbe omejila na le 43 tekem in odbijalsko povpre\xc4\x8dje 0,259._NEWLINE_Naslednje leto je na seznamu precej zdrsnil kon\xc4\x8dal kot 67., ekipno pa ga je prehitel igralec zunanjega polja,Travis Buck, ki je bil na 50. mestu. Sezono 2007 je v Sacramentu pri\xc4\x8del s precej te\xc5\xbeavami, saj je v aprilu odbijal z le 0,221, v maju pa 0,273, a se je junija njegovo odbijalsko povpre\xc4\x8dje na 27-ih tekmah povzpelo na 0,454, s \xc4\x8dimer si je 11. julija prislu\xc5\xbeil imenovanje na Ekipo vseh zvezd lige Pacific Coast League. Sezono 2007 je kon\xc4\x8dal z odbijalskim povpre\xc4\x8djem 0,293 in 9 doma\xc4\x8dimi teki v 137 tekmah._NEWLINE_Po koncu sezone se je njegova ekipa uvrstila v kon\xc4\x8dnico, kjer so se spoprijeli z ekipo Salt Lake Bees ni\xc5\xbejo podru\xc5\xbenico kluba Los Angeles Angels of Anaheim . V tej seriji je Barton odbijal z 0,550 s \xc5\xa1tirimi doma\xc4\x8di teki. Domov je poslal skupno deset tekov, njegov doma\xc4\x8di tek na 5. tekmi serije pa je bil odlo\xc4\x8dilen in je ekipi iz Sacramenta tudi omogo\xc4\x8dil napredovanje. V drugem krogu se ekipi ni podru\xc5\xbeil, saj je ekipa iz Oaklanda 10. septembra prevzela skrbni\xc5\xa1tvo nad njegovo pogodbo.  Ve\xc4\x8dino je njegovo napredovanje v ligo MLB pred koncem sezone v Sacramentu precej presenetilo.\n_START_SECTION_\nLiga MLB\n_START_PARAGRAPH_\nV ligi MLB je Barton prvi\xc4\x8d nastopil 10. septembra 2007, na tekmi proti ekipi Seattle Mariners. V svojih prveh dveh odbijalskih nastopih je obakrat izvlekel prosti prehod na bazo, v nastopu za tem pa je odbil svoj prvi udarec v polje, in sicer za dve bazi. \xc5\xa0tiri dni kasneje je na tekmi proti ekipi Texas Rangers odbil svoj prvi doma\xc4\x8di tek._NEWLINE_Sezono 2007 je zaklju\xc4\x8dil z 18 tekmami z ekipo. Na vseh je dosegel bazo, najsibodi preko prostega prehoda na bazo ali udarca v polje. V teh 18 tekmah je imel odbijalsko povpre\xc4\x8dje s \xc5\xa1tirimi doma\xc4\x8dimi teki in 8 domov poslanimi teki. V naslednji sezoni si je tako pridobil mesto v za\xc4\x8detni postavi. V 140 tekmah je odbijal s povpre\xc4\x8djem 0,226 in zbral 9 doma\xc4\x8dih tekov ter 47 domov poslanih tekov. Med Festivalom vseh zvezd se je vrgel v plitek bazen z vodo in se pri tem na dnu udaril v glavo. Utrpel je po\xc5\xa1kodbe vratu in moral prejeti \xc5\xa1ive na lobanji za zaustavitev krvavitve iz ureznine, ki je nastala ob dogodku.  5. aprila 2009, dan pred prvo tekmo sezone mo\xc5\xa1tva, je bil Barton poslan na stopnjo Triple-A v Sacramento. Sezono 2010 je Barton za\xc4\x8del v prvi postavi ekipe, a si \xc5\xbee 25. aprila 2010 zlomil prst.  Istega leta je za njegovo statisti\xc4\x8dno podkrepljeno odli\xc4\x8dno delo v obrambi prejel nagrado Fielding Bible Award. Svoje mo\xc5\xa1tvo je vodil v udarcih v polje (152), udarcih v polje za dve bazi (33) in lastnih tekih (79). Ameri\xc5\xa1ko ligo je vodil v prostih prehodih na bazo (110) in bil v ligi MLB le za Princem Fielderjem._NEWLINE_Ob pri\xc4\x8detku sezone 2011 je bil Barton ponovno izbran za za\xc4\x8detnega igralca na polo\xc5\xbeaju prve baze, a je bil 22. junija ponovno poslan v Sacramento, prilo\xc5\xbenost v Oaklandu pa je Mark Ellis. Barton je ob trenutku odlo\xc4\x8ditve imel odbijalsko povpre\xc4\x8dje 0,212 in ni\xc4\x8d doma\xc4\x8dih tekov. 2. junija 2012 je bil naprezajo\xc4\x8di se Barton poslan nazaj na stopnjo Triple-A.\n_START_SECTION_\nIgralski profil\n_START_PARAGRAPH_\nBarton je odbijalec z visokim povpre\xc4\x8djem in je znan po svoji potrpe\xc5\xbeljivosti pri odbijanju. V svojih petih sezonah v ni\xc5\xbejih podru\xc5\xbenicah je imel 313 prostih prehodov na bazo in 266 izlo\xc4\x8ditev z udarci. Leta 2010 je bil eden od le dveh igralcev v ligi MLB, ki sta imela ve\xc4\x8d prostih prehodov na bazo kot izlo\xc4\x8ditev z udarci. Drugi je bil Albert Pujols.'